**ELŐTERJESZTÉS**

Bonyhád Város Képviselő - testületének 2016. január 28-án tartandó

rendes/rendkívüli testületi ülésére

|  |  |
| --- | --- |
| Tárgy: | Testvér - települési megállapodás Madéfalva Község Önkormányzatával |
| Előterjesztő: | Filóné Ferencz Ibolya |
| Előterjesztést készítette: | Dr. Puskásné dr. Szeghy Petra  Metz Csilla |
| Előterjesztés száma: | 7. sz. |
| Előzetesen tárgyalja: | Humán Bizottság |
| Mellékletek száma: | 1 |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő – testület!

Madéfalva község polgármestere, Szentes Csaba hivatalos levélben jelezte azon szándékát, hogy Bonyhád Várossal testvértelepülési megállapodást kíván kötni. Madéfalva község és Bonyhád város kapcsolata hosszú múltra tekint vissza, és ez idő alatt településeink között sokoldalú kulturális együttműködés alakult ki. A Bukovinai Találkozások Nemzetközi Folklórfesztivál és a Székely bál is alkalmat adott már a madéfalvi küldöttség vendégül látására.

A Csíki medencében található felcsíki falu [Csíkszeredától](https://hu.wikipedia.org/wiki/Cs%C3%ADkszereda) 10 km-re északra, a Madéfalvi Hargita lábánál, a Mórhegyese aljában, 680 m magasságban települt az [Olt](https://hu.wikipedia.org/wiki/Olt) két partján fekszik. A település a Madéfalvi veszedelem színhelye volt, és az onnan elmenekült székelyek által alapított 5 bukovinai falu lakosságának leszármazottai jelentős részben Bonyhád és környékén telepedtek le és élnek a mai napig. Ezáltal Bonyhád központi szerepet tölt be a bukovinai székely falvak életében.

Közös célunk a jövőre tekintve a két település kapcsolatának erősítése. Ezt szolgálja az előterjesztés 1. mellékletét képező testvértelepülési megállapodás, melynek megkötésével a kialakult kötelék hivatalos formát ölthet.

A Képviselő – testület támogató döntése esetén, a megállapodás aláírására, ünnepélyes keretek között, március 15 –én kerül sor.

**Határozati javaslat**

Bonyhád Város Önkormányzatának Képviselő – testülete az előterjesztés 1. mellékletét képező testvértelepülési megállapodást jóváhagyja, és annak aláírására felhatalmazza Bonyhád város polgármesterét.

Határidő: 2016.03.15

Felelős: előkészítésért – dr. Puskásné dr. Szeghy Petra, aláírásért Filóné Ferencz Ibolya

Bonyhád, 2016. január 21.

Filóné Ferencz Ibolya

polgármester